**Charlotte Rampling** (født 5. februar 1946 i Sturmer i Essex i England) er en engelsk skuespiller og tidligere modell. 

Rampling har gått på skole i Frankrike, Jeanne d'Arc Académie pour Jeunes Filles i Versailles, og i England, St. Hilda's School i Bushey, Hertfordshire. Etter at hun begynte sin skuespillerkarriere i en alder av 17 år, ved å spille i reklamefilmer og arbeide som modell, var hennes første skritt i filmen en ukreditert rolle hvor hun sto på vannski i Richard Lesters film *Hvordan få suksess hos kvinnen* i 1965, og den ble fulgt opp året etter med rollen som Meredith i filmen *Georgy Girl*. Etter dette blomstret hennes filmkarriere både i engelske og franske filmer.

Til tross for hennes tidlige suksess, fortalte hun avisen The Independent, «var vi ikke lykkelige. Det var et mareritt, bryte regler og alt det der. Alle andre syntes å ha det moro, men de tok så mye dop at de ikke visste noe uansett.»

Rampling tok ofte roller hvor hun portretterte en skurk eller en hundjevel, men ett unntak var i en episode av *The Avengers*, som den kvinnelige revolvermannen Hana Wilde, hvor hun nær stjal hele bildet fra stjernene Patrick Macnee og Diana Rigg. Hun har ofte hatt kontroversielle roller som i *Nattportieren* (1974), hvor hun spilte en tidligere konsentrasjonsleirfange som blir innviklet i et sado-masochistisk forhold med sin tidligere vokter, spilt av Dirk Bogarde.

Hun forble populær i løpet av 1990-tallet, og ble navngitt i en episode av TV-komedien Absolutt fabelaktig som en kjendis som Edina Monsoon (spilt av Jennifer Saunders) håpet å imponere. Hennes film i 2005 i en alder av 59 var Laurent Cantets *Mot sør* (*Vers le Sud*) om kvinnelige sexturisme. Hun spilte den single Helen, en engelsk professor i fransk litteratur som ferierer i Haiti for å få den seksuelle oppmerksomhet som hun ikke har fått hjemme.

Rampling ble nominert til en Oscar for beste kvinnelige hovedrolle for dramafilmen *45 år* i 2016.

Personlig liv
-------------

I 1972 giftet hun seg med skuespilleren Bryan Southcombe, og de levde i en *ménage à troIs* med en mannlig modell.
Før hun skilte seg fra Southcombe fikk hun et barn, Barnaby, som i dag er fjernsynsregissør. I 1978 giftet hun seg med den franske komponisten Jean Michel Jarre og fikk en sønn med ham, tryllekunstneren David Jarre. Ekteskapet ble oppløst på slutten av 1990-tallet, da hun fant ut via dagsavisene at Jarre hadde utenomekteskapelige forhold til andre kvinner. 

Rampling var forlovet med forretningsmannen Jean-Noel Tassez fra 1998 og inntil han døde i 2015.

Hun har rost François Ozon for å ha ført henne tilbake til filmen igjen på 2000-tallet, en periode hvor hun forsonte seg med sin søster Sarahs død på 1960-tallet. Familien har holdt detaljene skjult for hennes mor, inntil hun døde i 2001. Hennes søster skjøt seg selv i Argentina i 1966 i en alder av 23 år, etter å ha spontanabortert.

I 2000 ble Rampling æret med offisergraden av ordenen *Order of the British Empire*.

Filmografi (Utvalg)
-------------------

* 1969 – *De fordømte*
* 1971 - *Døden bak rattet* (Vanishing point)
* 1974 – *Nattportieren*
* 1974 – *Zardoz*
* 1976 – *Foxtrot*
* 1983 – *Dommen*
* 1987 – *Død ved ankomst*
* 1996 – *Asfalt tango*
* 2000 – *Under sanden*
* 2000 – *Aberdeen*
* 2002 – *Swimming Pool*
* 2012 – *Never Let Me Go*
* 2021 – *Dune*

Referanser
----------

1. ↑   Gemeinsame Normdatei, «Charlotte Rampling», GND-ID 118826581, besøkt 21. juli 2015[Hentet fra Wikidata]
2. ↑   Munzinger Personen, Munzinger IBA 00000020908, besøkt 9. oktober 2017[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id rampling-charlotte, besøkt 9. oktober 2017[Hentet fra Wikidata]
4. ↑   filmportal.de, Filmportal-ID bac7407f9bca4293883097161a7eca6f, besøkt 9. oktober 2017[Hentet fra Wikidata]
5. ↑   famousdude.com[Hentet fra Wikidata]
6. 1 2   arkiv-URL web.archive.org, www.europeanfilmacademy.org, besøkt 2. februar 2020[Hentet fra Wikidata]
7. ↑   arkiv-URL web.archive.org, www.europeanfilmacademy.org, besøkt 18. desember 2019[Hentet fra Wikidata]
8. ↑   www.puretrend.com, besøkt 2. februar 2021[Hentet fra Wikidata]
9. ↑  Sholto Byrnes (03.06.2005). Charlotte Rampling: In from the cold[*død lenke*]. The Independent.
10. ↑  Sholto Byrnes, The Independent.
11. ↑  Medietilsynet Filmdatabase - Charlotte Rampling

Eksterne lenker
---------------

* (en) Charlotte Rampling på Internet Movie Database Rediger på Wikidata

* (no) Charlotte Rampling hos Filmfront Rediger på Wikidata

* (sv) Charlotte Rampling i Svensk Filmdatabas Rediger på Wikidata

* (da) Charlotte Rampling på Filmdatabasen Rediger på Wikidata

* (da) Charlotte Rampling på danskfilmogtv.dk Rediger på Wikidata

* (da) Charlotte Rampling på Scope Rediger på Wikidata

* (fr) Charlotte Rampling på Allociné Rediger på Wikidata

* (en) Charlotte Rampling på AllMovie Rediger på Wikidata

* (en) Charlotte Rampling hos Turner Classic Movies Rediger på Wikidata

* (en) Charlotte Rampling hos Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BNE **·** CiNii **·** BBC Things **·** Munzinger (iba) **·** MusicBrainz **·** Discogs **·** AllMusic
 |